text: Handelsskoleelev skriver kontrakt med superligaklub
  20 juni 2014 kl. 05.59
  Et 18-årigt stortalent fra Haderslev har skrevet kontrakt med Superligaklubben SønderjyskE. Han skal dog lige færdiggøre sin uddannelse, før den står på superligafodbold.
  Eksamensræset er ovre for 18-årige Mikkel Hedegaard Christensen, men i stedet for at holde ferie, skal det unge talent træne med SønderjyskEs superligahold i sommerferien.
  - Kontrakten med SønderjyskE er kæmpestort og en drøm, der er gået i opfyldelse for mig. Familien og vennerne er stolte på mine vegne, og har også sagt til mig, at jeg skal huske at beholde begge ben på jorden. Det er et godt råd, som jeg vil tage til mig, siger Mikkel Hedegaard Christensen i en pressemeddelelse.
  Mikkel Hedegaard Christensen har et år tilbage på skolebænken. Efter han er færdiguddannet på Handelsskolen, vil han satse 100 procent på fodbold, men forventer at læse videre, når fodboldstøvlerne er lagt på hylden.
  Fakta: Mikkel Hedegaard Christensen
  Alder: 18 år (03.07. 1996)Position: MidtbaneKontrakt: tre år (30.06. 2017)Tidligere klubber: Haderslev Fodbold Klub, SønderjyskE (U19 Liga)
  
  